**Sekolah Menengah Sains Alam Shah** (**SMSAS**, juga singkatan **ASiS** dari nama dalam bahasa Inggeris, **Alam Shah Science School*code: en is deprecated* ) merupakan sebuah Sekolah Berasrama Penuh (SBP) di Cheras, Wilayah Persekutuan (Kuala Lumpur). Sekolah ini ditubuhkan pada 16 Jun 2003 di bekas tapak Sekolah Sultan Alam Shah (SAS) yang telah berpindah ke Precint 1, Wilayah Persekutuan (Putrajaya) pada tahun yang sama. 

**ASiS** merupakan antara sekolah yang hanya menerima kemasukan pelajar Tingkatan 4, berdasarkan keputusan cemerlang sahaja daripada peperiksaan awam, Penilaian Menengah Rendah (PMR), seperti SM Sains Tuanku Munawir (SASER), SM Sains Seri Puteri (SESERI) dan juga MRSM Program Bitara (MRSM Taiping, MRSM Pengkalan Chepa dan MRSM Tun Ghafar Baba).

Namun pada 2016, **ASiS** telah mula menerima kemasukan pelajar Tingkatan 1 berdasarkan keputusan cemerlang di peringkat sekolah rendah.

Sejarah
-------

Kampus Sekolah Menengah Sains Alam Shah terletak di tengah-tengah bandar raya Kuala Lumpur. Kedudukannya sangat kondusif dari segi peranannya sebagai sebuah institusi pendidikan putera. Kampus Sekolah Menengah Sains Alam Shah terletak di atas tapak seluas 34 hektar menampung 3 blok bangunan sekolah dan pentadbiran, 4 blok asrama, 1 dewan makan, 1 apartmen guru, 1 apartmen staf sokongan, sebuah banglo pengetua dan 6 kuaters guru. Sekolah ini juga bersebelahan dengan Sekolah Menengah Teknik Kuala Lumpur, Sekolah Menengah Sains Selangor, Sekolah Menengah Kebangsaan Cheras, Institut Perguruan Ilmu Khas, Institut Perguruan Teknik dan berdekatan dengan Hospital Universiti Kebangsaan Malaysia (HUKM). 

Dari tahun 2003 hingga 2018, pemilihan pelajar adalah berdasarkan pencapaian cemerlang dalam peperiksaan Penilaian Menengah Rendah (PMR) dan Pentaksiran Tingakatan 3 (PT3) dari seluruh negara. Pada ketika itu, ASiS hanya menawarkan pelajaran untuk pelajar-pelajar Tingkatan 4 dan 5. Kelompok pelajar pertama ASiS telah menduduki perperiksaan Sijil Pelajaran Malaysia (SPM) pada tahun 2004. Mulai tahun 2016, ASiS mula melakukan pengambilan pelajar-pelajar Tingkatan 1. Pada tahun 2018, barisan pelajar ASiS telah lengkap dari Tingkatan 1 hingga Tingkatan 5. Tahun 2018 juga merupakan tahun pertama peperiksaan PT3 dijalankan di ASiS. 

[*bila?*]

Sebagai sebuah sekolah yang cemerlang dalam bidang akademik dan kokurikulum, ASiS telah mengukir pelbagai kejayaan sehingga bukan sahaja dikenali di peringkat kebangsaan malah di peringkat antarabangsa.[*perlu rujukan*] Pada tahun 2007, ASiS berjaya memenangi Piala Perdana Menteri, pertandingan paling berprestij antara SBP, dalam bahas bahasa inggeris. Pada tahun 2011 pula, pasukan yang terdiri daripada Amier Zaryff, Kudrat Lokman, Al Imran Kamarudzaman dan Rizal Razak berjaya mendapat naib johan dalam *Tan Sri Paduka Hajah Saleha National Debate Competition*. Pada tahun 2012 pula, pasukan ragbi ASiS, yang diketuai kapten Ameroul Ashraf, berjaya memenangi Naib Johan Plate dalam pertandingan *PowerBar Annual International Rugby Championship* yang diadakan di SM Sains Selangor.

Selain itu, pada tahun 2013, ASiS telah mencipta sejarah apabila kedua-dua pasukan bahas bahasa Melayu dan bahasa Inggeris ASiS telah berjaya melayakkan diri ke peringkat akhir Piala Perdana Menteri 2013. Dalam pertandingan tersebut, sejarah pada tahun 2007 berulang kembali apabila pasukan bahas bahasa Inggeris ASiS telah menjadi johan bagi Piala Perdana Menteri 2013 mengalahkan Sekolah Seri Puteri. Pasukan bahas bahasa Melayu ASiS pula menjadi naib johan apabila dikalahkan oleh Sekolah Menengah Agama Persekutuan Kajang.. Pada tahun 2016, pasukan bahas Bahasa Inggeris ASiS telah berjaya dinobatkan sebagai Naib Johan dalam Pertandingan Bahas Bahasa Inggeris Piala Perdana Menteri tahun tersebut. Pada tahun 2022, selepas pandemik COVID-19, pasukan bahas Bahasa Melayu Sekolah Menengah Sains Alam Shah berjaya mara ke peringkat akhir Piala Perdana Menteri. Namun, pasukan bahas Bahasa Melayu Asis dinobatkan sebagai naib johan setelah ditewaskan oleh Sekolah Sultan Alam Shah. Menjelang tahun 2023, Sekolah Menengah Sains Alam Shah mengulangi sejarah yang tercipta pada tahun 2013 dengan kedua-dua pasukan bahas Bahasa Melayu dan bahas Bahasa Inggeris melayakkan diri ke pusingan akhir Piala Perdana Menteri. Namun, sejarah yang terukir lebih manis apabila kedua-dua pasukan bahas Bahasa Melayu dan Bahasa Inggeris meraih kejohanan Piala Perdana Menteri yang ke-46. Kejayaan yang diulangi setelah sedekad menjadi lebih bermakna apabila penantian pasukan Bahas Bahasa Melayu untuk meraih Piala Perdana Menteri akhirnya tertunai.

Misi dan Visi
-------------

**Misi**

**Sekolah Menengah Sains Alam Shah** sebagai pusat kecemerlangan pendidikan yang membangunkan modal insan yang berkualiti berdasarkan Falsafah Pendidikan Kebangsaan.
**Visi**

Menzahirkan pelajar **Sekolah Menengah Sains Alam Shah** bertaraf dunia menjelang tahun 2020.

Senarai Pengetua
----------------

| Bil. | Tempoh | Nama Pengetua |
| --- | --- | --- |
| 1 | 2003-2011 | Tn. Hj. Idrus Bin Abdul Hamid |
| 2 | 2011-2015 | Tn. Hj. Baharudin Bin Dato' Wira Hj. Burhan |
| 3 | 2015-2017 | En. Roslie Bin Ahmad |
| 4 | 2017-2021 | En. Norazhar Bin Mohd Shah |
| 5 | 2021-kini | En. Jasmi Bin Md Isa |

Senarai Pentadbir (semasa)
--------------------------


| Bil | Nama | Jawatan |
| --- | --- | --- |
| 1 | Jasmi bin Md Isa | Pengetua |
| 2 | Ku Zaleha binti Ku Saad | Timbalan Pengetua (Pentadbiran) |
| 3 | Zuri Afizu bin Mat Jusoh | Timbalan Pengetua (Hal Ehwal Murid) |
| 4 | Nor A'inun binti Muhammad | Timbalan Pengetua ( Kokurikulum) |
| 5 | Siti Badriyyah binti Megat Mohamed Yusoff | Ketua Bidang Bahasa |
| 6 | Rohaya binti Bakar | Ketua Bidang Sains |
| 7 | Hafiz bin Mahat | Ketua Bidang Teknik & Vokasional |
| 8 | Azri bin Abdullah | Ketua Bidang Kemanusiaan |

Rumah sukan
-----------

Warga ASiS dibahagikan kepada 4 buah rumah sukan. Penempatan pelajar di asrama juga adalah mengikut rumah sukan. Sememangnya suatu tradisi bagi setiap pelajar mempunyai semangat rumah dan bersaing untuk menjulang rumah masing-masing dalam akademik, kokurikulum, sukan dan sebagainya. Rumah-rumah ini mempunyai satu matlamat iaitu untuk dinobatkan sebagai Rumah Terbaik pada Majlis Anugerah Kokurikulum dan Sukan setiap tahun. Untuk rekod, rumah Syahbandar telah memecahkan tradisi dengan menjuarai Rumah Terbaik selama 4 tahun berturut-turut.


| Rumah | Warna | Lambang |
| --- | --- | --- |
| Laksamana | Merah | Kala Jengking |
| Syahbandar | Kuning | Harimau |
| Temenggong | Hijau | Burung Phoenix |
| Bendahara | Biru | Jerung |

Lagu sekolah
------------

*Marilah pelajar kita semua*  

*Menuntut ilmu amalan mulia*  

*Samalah kita usaha sampai berjaya*
*Itulah harapan semua*  

*Kamilah penuntut yang setia*  

*Rajin usaha asas kita semua*  

*Bersatu kita teguh usaha bersama*  

*Majulah Sains Alam Shah*  

*Dengarlah dan ingatlah*  

*Pesanan semua*  

*Harapan ayah bonda*  

*Semoga berjay*a  

*Kamilah penuntut yang setia*  

*Rajin usaha asas kita semua*  

*Bersatu kita teguh usaha bersama*  

*Menuju cita semua*

Akademik
--------

ASiS kekal dalam kelas tersendiri apabila menduduki kalangan 5 sekolah terbaik atau 10 sekolah terbaik melalui peperiksaan Sijil Pelajaran Malaysia (SPM).[*perlu rujukan*]Walaubagaimanapun, prestasi sejak SPM 2020, ASiS dilihat sudah gagal meneruskan tradisi kerana tidak ditempatkan dalam kalangan sekolah terbaik seperti tahun sebelumnya. Setakat ini, pada **SPM 2022, ASiS menduduki tempat ke-14** daripada 70 SBP di seluruh negara.


| *Batch* | Nama *Batch* | Kedudukan | Ketua Pelajar | Pengetua Sekolah |
| --- | --- | --- | --- | --- |
| Bil | Mula | SPM | KL | SBP |
| 1 | 2003 | 2004 | PIONEER | N/A | 23 | **HAFIZ** Ahmad Basuki | Idrus Abd. Hamid |
| 2 | 2004 | 2005 | KL RHYNO | 1 | 4 | **AKMAL** Mehat |
| 3 | 2005 | 2006 | ASSAS**III**NS | 1 | 3 | **AZFAR** Israa Abu Bakar |
| 4 | 2006 | 2007 | R**IV**OLUSIS | 1 | 2 | Syed Hamimie **FAKHRI** Syed Mohamad |
| 5 | 2007 | 2008 | REFORMASI**V** | 1 | 3 | Nor **AZHAR** Baharum |
| 6 | 2008 | 2009 | SA**VI**OUR | 1 | 5 | **DANIAL** Zikri Zulkifli |
| 7 | 2009 | 2010 | PATRIOTS-**VII** | 1 | 6 | Muhammad **HARIZ** Md.Husni |
| 8 | 2010 | 2011 | INFIN**8** | 2 | 11 | **NIK** Muhammad Aqil Rosilan |
| 9 | 2011 | 2012 | RENA**IX**ANCE | 1 | 4 | Muhd.Noor **MUSTASYAR** Mohd.Hasbullah | Baharuddin Burhan |
| 10 | 2012 | 2013 | **TEN**A**X10**US | 2 | 7 | Ahmad **IQBAL** Munawwir Mohd Sofiuddin |
| 11 | 2013 | 2014 | RE**XI**LIENT | 2 | 6 | Muhammad **MUQHRIZ** Mohd Nazri |
| 12 | 2014 | 2015 | CONSURRE**XII** | 2 | 6 | Muhammad **IQBAL** Aiman Md Yazid |
| 13 | 2015 | 2016 | **XIII**NOVERSE | 2 | 7 | Ahmad **FARIS** Ahmad Rizal | Roslie Ahmad |
| 14 | 2016 | 2017 | PER**XIV**ERE | 2 | 8 | Ahmad **RUSYDI** Syammil Zakaria |
| 15 | 2017 | 2018 | CONSER**XV**ANT | 1 | 4 | Muhammad **FIRDAUS** Abd Rahman | Norzhar Mohd. Shah |
| 16 | 2018 | 2019 | IN**XVI**CTUS | 1 | 12 | Muhammad **SAUFIHAKIM** Fadzil Anuar |
| 17 | 2016 | 2020 | V**١٧**IERA | N/A | 37 | Muhammad **FAEEQ** Zaidan |
| 18 | 2017 | 2021 | PRE**XV≡**NANT | 3 | 22 | Muhd. **HARRAZ** Nazhan Mohd Yusni |
| 19 | 2018 | 2022 | AME**十九**YST | 3 | 14 | Muhammad **NABIL** Mohd Fauzi | Jasmi Md. Isa |
| 20 | 2019 | 2023 | E**XX**CELSIOR | TBA | TBA | Muhammad Edhlan Irfan |
| 21 | 2020 | 2024 | ALE**XXI**NE | TBD | TBD | - |
| 22 | 2021 | 2025 | PER**XXII**STENT | TBD | TBD | - |
| 23 | 2022 | 2026 | RES**၂၃**GENCE | TBD | TBD | - |
| 24 | 2023 | 2027 | **٢٤**DIANT | TBD | TBD | - |

Pengantarabangsaan
------------------

Semenjak penubuhannya, ASiS aktif menjalankan program pengantarabangsaan melibatkan para guru dan pelajar. Program yang lebih dikenali sebagai *ASiS Internationalization Programme* ini setakat ini telah membawa warga ASiS menjejakkan kaki ke pelbagai buah negara.

Antara program pengantarabangsaan yang pernah dianjurkan:


| Bil | Negara | Tempat |
| --- | --- | --- |
| 1 | Indonesia | i) Jogjakarta 
ii) Lombok 
iii) Bandung 
iv) Sumbawa 
v) Jakarta  |
| 2 | Thailand | i) Bangkok 
ii) Satun 
iii) Nakhon Si Thammarat  |
| 3 | Australia | i) Perth  |
| 4 | England | i) London 
ii) Oxford  |
| 5 | Jepun | i) Kyoto  |
| 6 | China | i) Beijing  |
| 7 | Korea | i) Busan 
ii) Seoul |
| 8 | Belanda | i) Nijmigen |
| 9 | Vietnam | -  |
| 10 | Kemboja | -  |
| 11 | Singapura | -  |
|

Melalui program pengantarabangsaan inilah ASiS berkongsi idea mengenai sistem pembelajaran bukan sahaja di peringkat kebangsaan tetapi juga di peringkat antarabangsa. Pada tahun 2008, ASiS menjadi sekolah pertama dari Malaysia yang menandatangai perjanjian persefahaman (MoU) dengan Mahidol-Wittayanusorn School yang merupakan sekolah khas naungan kerajaan Thailand untuk intelek-intelek terbaik negara itu.[*perlu rujukan*]

Persatuan Bekas Pelajar SM Sains Alam Shah (OASiS)
--------------------------------------------------

OASiS (*Old Boys of Alam Shah Science Schools*, Bekas Penuntut SM Sains Alam Shah) merupakan satu alumni yang ditubuhkan pada 7 Januari 2012 oleh bekas pelajar ASiS sendiri untuk menyatupadukan pelajar-pelajar ASiS tidak kira daripada kelompok pertama (*PIONEER*) hinggalah ke kelompok yang akan datang.

Berikut merupakan senarai Presiden OASiS.


| il | Sesi | Presiden OASiS | Pekerjaan |
| --- | --- | --- | --- |
| 1 | 2012-2016 | Nik Mohd Irfan bin Nik Adnan *[P**I**ONEER]* | Pakar Analisis, Malaysia Airlines System (MAS) |
| 2 | 2016-Kini | Muhammad Nur Syazwan bin Zainal Abidin *[ASSASS**III**NS]* | Penasihat Perundangan, Bank Negara Malaysia (BNM) |
|

Rujukan
-------

1. ↑  debatsmapk (15 Jun 2016). "Senarai JUARA & NAIB JUARA Bahas Piala Perdana Menteri sejak 1974". *DEBAT SMAP KAJANG*. Diarkibkan daripada yang asal pada 2017-11-28. Dicapai pada 28 November 2017. Unknown parameter `|dead-url=` ignored (bantuan)

Pautan luar
-----------

* Laman web rasmi Sekolah Menengah Sains Alam Shah (ASiS)
* Peta ASiS
* Blog rasmi *The Old Boys Of ASiS* (OASiS)

Koordinat: 3°06′21″N 101°43′24″E﻿ / ﻿3.105938°N 101.723310°E﻿ / 3.105938; 101.723310

  


| * l
* b
* s
Sekolah Berasrama Penuh (SBP) frames |
| --- |
| Zon Utara | Sekolah Menengah Sains Tuanku Syed Putra • Sekolah Menengah Sains Kubang Pasu • Sekolah Berasrama Penuh Integrasi Kubang Pasu • Sekolah Menengah Sultan Abdul Halim • Sekolah Menengah Sains Pokok Sena • Sekolah Menengah Sains Sultan Mohamad Jiwa • Sekolah Menengah Sains Kepala Batas • Kolej Melayu Kuala Kangsar • Sekolah Menengah Sains Bagan Datoh • Sekolah Menengah Sains Teluk Intan • Sekolah Menengah Sains Tapah • Sekolah Menengah Sains Raja Tun Azlan Shah • Sekolah Tuanku Abdul Rahman • Sekolah Menengah Sains Tun Syed Sheh Shahabudin • Sekolah Berasrama Penuh Integrasi Gopeng • |
| Zon Tengah | Sekolah Menengah Sains Alam Shah • Sekolah Sultan Alam Shah • Kolej Islam Sultan Alam Shah • Sekolah Seri Puteri • Sekolah Menengah Sains Seri Puteri • Sekolah Menengah Agama Persekutuan Kajang • Sekolah Menengah Sains Kuala Selangor • Sekolah Menengah Sains Hulu Selangor • Sekolah Menengah Sains Selangor • Sekolah Berasrama Penuh Integrasi Gombak • Sekolah Berasrama Penuh Integrasi Rawang • Sekolah Berasrama Penuh Integrasi Sabak Bernam • Sekolah Menengah Sains Banting • Maktab Tentera Diraja • |
| Zon Timur | Sekolah Sains Sultan Haji Ahmad Shah Pekan • Sekolah Menengah Sains Machang • Sekolah Menengah Sains Pasir Puteh • Sekolah Menengah Sains Tengku Muhammad Faris Petra • Sekolah Berasrama Penuh Integrasi Batu Rakit • Sekolah Menengah Sains Hulu Terengganu • Sekolah Menengah Sains Kuala Terengganu • Sekolah Menengah Sains Dungun • Sekolah Menengah Sains Sultan Mahmud • Sekolah Berasrama Penuh Integrasi Kuantan • Sekolah Berasrama Penuh Integrasi Temerloh • Sekolah Berasrama Penuh Integrasi Tun Abdul Razak • Sekolah Menengah Sains Sultan Haji Ahmad Shah • Sekolah Menengah Sains Tengku Abdullah Raub • Sekolah Menengah Agama Persekutuan Bentong • Sekolah Menengah Sains Jeli • Sekolah Menengah Sains Gua Musang • |
| Zon Selatan | Sekolah Menengah Sains Tuanku Munawir • Sekolah Menengah Agama Persekutuan Labu • Kolej Tunku Kurshiah • Sekolah Datuk Abdul Razak • Sekolah Menengah Sains Tuanku Jaafar • Sekolah Tun Fatimah • Sekolah Berasrama Penuh Integrasi Jempol • Sekolah Menengah Sains Johor • Sekolah Menengah Sains Sultan Iskandar • Sekolah Menengah Sains Kota Tinggi • Sekolah Menengah Sains Muar • Sekolah Menengah Sains Muzaffar Syah • Sekolah Berasrama Penuh Integrasi Selandar • Sekolah Menengah Sains Rembau • Sekolah Menengah Sains Batu Pahat • Sekolah Menengah Sains Sembrong • Sekolah Menengah Sains Perempuan Seremban • Sekolah Menengah Sains Alor Gajah • |
| Zon SQL | Sekolah Menengah Sains Sabah • Sekolah Menengah Sains Kuching • Sekolah Menengah Sains Labuan • Sekolah Menengah Sains Lahad Datu • Sekolah Menengah Sains Miri • Sekolah Menengah Sains Kuching Utara • |